גשר יוניברסיטי הייטס

**גשר יוניברסיטי הייטס** (באנגלית: **University Heights Bridge**) הוא גשר נפתח מסתובב מפלדה על פני נהר הארלם בעיר ניו יורק. הוא מחבר את רחוב 207 מערב בשכונת אינווד  במנהטן עם (דרך) ווסט פורדהאם רוֹאְד  בשכונת יוניברסיטי הייטס  בברונקס. הגשר מופעל ומתוחזק על ידי משרד התחבורה של העיר ניו יורק . הגשר נושא שני צירי תנועה לכל כיוון, לצד מדרכה בצידו הדרומי. לגשר יש שלושה מבני לְבֵנִים , התומכים ברכיבי הפלדה של הגשר. המדרכה כוללת ארבעה "פרגולות" עם תומכים מברזל יצוק בעוד שבסיפון הגשר יש מעקות ברזל דקורטיביים ושני ביתני אבן.

מבנה הגשר הותקן במקור יותר צפונה, והוביל את רחוב ברודוויי על פני תעלת השַיִיט של נהר הארלם. הערוץ החדש קיצר למעשה את תוואי המים בין נהר ההדסון למצר לונג איילנד. ההתעלה נפתחה בשנת 1895, כשבשנת 1908 "גשר התעלה" מעל נהר הארלם, הועבר דרומה לשכונת יוניברסיטי הייטס. במהלך העשורים הבאים, גשר יוניברסיטי הייטס נשא שירות חשמליות ואוטובוסים עד סוף המאה ה-20. אז, הוא היה במצב רעוע מאד. לאחר שהוועדה לשימור ציוני דרך בניו יורק  ייעדה את גשר יוניברסיטי הייטס כציון דרך בעיר בשנת 1984, הוא נבנה מחדש לחלוטין בין 1989 ל-1992.

## תיאור הגשר
הרכיב המרכזי הנייד של הגשר מסתובב סביב מבנה הלבנים המרכזי באמצע הנהר. רכיב נייד זה מתוכנן כגשר Truss ממתכת, בשילוב מסבכי Howe רבים. ומסבכי וורן.
מנועי ההנעה, הבלמים והמכונות האחרות לסיבוב הרכיב הנייד והנפתח של הגשר, ממוקמים על רכיב זה, בתוך הרווח שבין סיפון הכביש לבין קורת התוף העגולה שמהווה את ציר הסיבוב. שולחן הבקרה והבקרות החשמליות למוטת הסיבוב ממוקמים בחדר זה, ממנו מפעילים את פתיחת הגשר (ראו דוגמה בתמונת "הרכיב המרכזי (הנייד) במערכת סיבוב הגשר (הכביש מתחתיו)",שבפרק "גלריה" להלן.

הגשר תוכנן על ידי המהנדס היועץ ויליאם הוברט בּוּר שלימים הפך למהנדס יועץ במספר מיזמים אחרים של גשרים ומנהרות, בעיקר באזור העיר ניו יורק. בור תואר לאחר מותו כ"אחד המהנדסים שעזרו להעלות את רמת טכנולוגיית הבנייה האמריקאית למעמד של מדע מדויק". בור גם נתן קרדיט לאלפרד פנקוסט בּולר , שהיה אחראי על האסתטיקה של הגשר. בולר היה מעורב בתכנון של כמה גשרים אחרים בנהר הארלם, כולל גשר שדרת מדיסון וגשר סכר מאקומבס, וכן היה מהנדס יועץ או מעצב עבור גשרים רבים אחרים ברחבי העולם. הוא הצהיר ב-1877, כי על ידי הכללת פִרטי נוי בעיצוב גשרים, "המראה של גשר כביש עם מדרכות מתקבל כמשופר מאוד, ובעלות (נוספת) קטנה מאוד".
[ממוזער|פרט ממפה משנת [1896, המציגה את הגשר (מעבר לבן דק ע"פ ההארלם ריבר) ואת שכ' מארבל היל (ורוד) כאי מצפון לו. הגשר במקור חיבר את מארבל היל עם שכ' אינווד (כתום). בשנת 1908 הוזז הגשר דרומה למקומו הנוכחי, ומחבר את אינווד עם הברונקס (לבן) ממזרח לנהר הארלם. המיקום הנוכחי של הגשר מסומן בקו שחור דק לרוחב הנהר (מימין לאות M במילה Harlem River)]]

## תחבורה ציבורית
מעל הגשר עוברים קווי האוטובוס המקומיים Bx12 וקווי אוטובוס מהירים (Selected) המופעלים על ידי רשות התחבורה של העיר ניו יורק . בין 2000 ל-2014, הגשר נפתח 114 פעמים לכלי שיט.

## האתר המקורי
משנת 1895 עד 1905, מבנה הגשר היה ממוקם על תעלת השייט של נהר הארלם צפונה יותר, שבמהלכן הוא נודע כגשר תעלת השייט של הארלם. הגשר נשא את רחוב ברודוויי בין שכונות אינווד ומרבל היל  של מנהטן. לפני בניית תעלת השייט של נהר הארלם, מארבל היל הייתה חלק מהאי מנהטן, וספייטי דייבל קריק עשה עיקול סביב החוף הצפוני של מארבל היל, וחיבר את נהר ההדסון שבחוף המערבי של האי מנהטן עם נהר הארלם שבחוף המזרחי. שכונת מארבל היל הופרדה מהאי מנהטן, כאשר התעלה נפתחה בשנת 1895.

אורך הגשר מקצה אל קצה היה 168 מ'. הוא נבנה עם ארבעה חלקים הנתמכים על ידי שלושה מבני לבנים. שני החלקים המרכזיים כללו את מוטת הנדנדה (Swing), שהסתובבה סביב מבנה הלבנים שבמרכז התעלה. רוחב הגשר היה 15 מ', עם כביש של 10.2 מ' ושתי מדרכות משני צידיו ברוחב של 2.51 מ' כל אחת.

## האתר הנוכחי
הגשר מורכב מחמישה חלקים: הקטע המזרחי ביותר ושני הקטעים המערביים ביותר הם נייחים, בעוד שני הקטעים המרכזיים מהווים את מוטת הנדנדה (Swing) מעל נהר הארלם. אורכו הכולל 477 מ', כולל טווחי הגישה שלו. הגשר נושא ארבעה נתיבים לתנועת כלי רכב ומדרכה בצד הדרומי להולכי רגל. לסיפון היו בעבר שתי מדרכות, כל אחת ברוחב 2 מ'. המדרכה הצפונית בוטלה במהלך השיפוץ 1989–1992 והמדרכה הדרומית התרחבה ל-2.4 מ'.
ממוזער|מבט מצפון המראה הרכיב הנייד והמרכזי של הגשר, המוצב על מבנה הלבנים במרכז הנהר (pivot pier), במצב פתוח (23 בדצמבר 1988)
הקצה המערבי של הגשר נמצא בצומת של רחוב 207 מערב עם השדרה התשיעית. בקצה המזרחי של הגשר, קיים מעבר עילי שחוצה את קו ההדסון  של הרכבת מטרו-צפון , וממנו כניסה לתחנת הרכבת יוניברסיטי הייטס של אותו הקו. המעבר העילי ממשיך כדרך פורדהאם, שמצטלבת עם הכביש המהיר והיציאה של הכביש המהיר 87 (I-87)  - הכביש המהיר של מייג'ור דיגן.

## העברת הגשר מאתרו המקורי לנוכחי
בניית מבנה הלבנים במרכז הנהר באתר הנוכחי ברחוב 207 החלה בנובמבר 1903, והושלמה עשרה חודשים לאחר מכן. הגישה הדרומית של גשר תעלת השייט של הארלם נגררה על ידי דוברות לרחוב 207 במאי 1906, והותקנה מחדש כגישה המערבית של גשר יוניברסיטי הייטס. בחודש שלאחר מכן, הרכיב הנייד והמרכזי של הגשר נגרר ממיקומו ברחוב ברודוויי, והובל אל מבנה הלבנים החדש במרכז הנהר ברחוב 207. בנובמבר 1907, הגישה הצפונית הישנה נגררה לפורדהאם רוֹאְד והותקנה מחדש כגישה המזרחית של גשר יוניברסיטי הייטס. הגשר נפתח מחדש לתנועה ב-8 בינואר 1908.

## הערכה ארכיטקטונית
מבקר האדריכלות מונטגומרי סקיילר  קבע כי גשר סכר מאקומבס וגשר יוניברסיטי הייטס הם "יצירות ראויות להערכה, במובן אמנותי כמו גם במובן מדעי". גשר יוניברסיטי הייטס תואר גם על ידי מגזין ההנדסה  בשנת 1909 בתור "כנראה היפה מבין הגשרים הנפתחים".

## ראו גם
* הגשרים לאורך הארלם ריבר
* גשר וושינגטון
* גשר אלכסנדר המילטון
* הגשר הגבוה

## גלריה

קובץ:University Heights Bridge Looking from Manhattan.jpg|גשר יוניברסיטי הייטס במבט ממערב, (מהצד של מנהטן)
קובץ:University Heights Bridge Looking from the Bronx.jpg|גשר יוניברסיטי הייטס במבט ממזרח, (מהצד של הברונקס)
קובץ:Looking South from the University Heights Bridge.jpg|מבט דרומה מגשר יוניברסיטי הייטס אל גשר וושינגטון, מאחוריו גשר אלכסנדר המילטון ובסוף הגשר הגבוה (ניו יורק) כשמימין (ממערב) מגדל המים שסמוך לגשר הגבוה
The Central component of the Swing Bridge.jpg|הרכיב המרכזי (הנייד) במערכת סיבוב הגשר (הכביש מתחתיו). בתמונה חדר השליטה והבקרה על סיבוב הגשר בעת פתיחתו.
קובץ:View of swing and approach spans taken from the north, with swing-span in closed position. (Nov. 30, 1988) - University Heights Bridge, Spanning Harlem River at 207th Street and HAER NY,31-NEYO,178-3.tif|מבט מצפון על שלושת מבני הלבנים שבנהר (ראו בפתיח של הערך על מבני הלְבֵנִים הללו), כאשר הרכיב הנייד במצב סגור
קובץ:2014 University Heights Bridge sidewalk shelters 1.jpg|פרגולות במדרכה להולכי רגל מבצד הדרומי של הגשר
קובץ:NYC University Hights Bridge.jpg|מראה כללי של הגשר מדרום, בדגש על מבני הלְבֵנִים שבתוך הנהר
קובץ:University Heights Bridge from Harlem River jeh.jpg|מראה כללי של הגשר מדרום, אך מקרוב יותר (מהתמונה הקודמת)


## קישורים חיצוניים

## ביאורים

## הערות שוליים

קטגוריה:ניו יורק: גשרים
קטגוריה:ניו יורק: גאוגרפיה